《次韵谢李寅之鄂渚见寄》
元代·方回

叩户惊传千里使，开缄快睹七言诗。
古希年迫公犹健，不仕风高我所思。
儿大知书聊慰意，家贪食粥亦随时。
迩来稍喜休兵革，赛社秋场醊祭釐。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。